Uninis
Uninis (port. Rio Unini) – upė šiaurės vakarų Brazilijoje, Amazonės valstijoje; Negro dešinysis intakas (Amazonės baseinas). Prasideda keliomis ištakomis (Pretu, Agva Pretu) netoli Žapūros upės. Teka į šiaurės rytus, rytus, smarkiai vinguriuoja, sudaro gausybę meandrų, senvagių. Prateka Žau nacionalinio parko pakraščiu. Įteka į Negrą priešais Žauaperio žiotis. Didžiausi intakai: Papagajas, Pauninis, Solimonezinjas. Spalio–lapkričio mėnesiais nusekusi, vandeningiausia birželį–liepą.